የኢትዮጵያ መድን ድርጅት በሞባይል የታገዘ የመድን አገልግሎት ሊሰጥ ነው
አዲስ አበባ፡- የኢትዮጵያ መድን ድርጅት አገልግሎቱን ለህብረተሰቡ ተደራሽ ለማድረግ በእጅ ስልክ(በሞባይል) የታገዘ የተለያዩ የኢንሹራንስ አገልግሎቶችን ለመስጠት ማቀዱን አስታወቀ። የድርጅቱ ዋና ስራ አስፈጻሚ አቶ ነጻነት ለሜሳ በተለይ ለአዲስ ዘመን ጋዜጣ እንደገለጹት ድርጅቱ አገልግሎቶቹን ለህብረተሰቡ ተደራሽ ለማድረግ በአነስተኛና በጥቃቅን ሙያዎች ለተሰማሩ የህብረተሰብ ክፍሎች በሞባይል በመታገዝ የኢንሹራንስ አገልግሎቶችን ሊሰጥ ነው። እንደ መደበኛው የኢንሹራንስ አገልግሎት ቅርጫፍ እየከፈቱ አረቦን በአካል እየመጡ እንዲከፍሉ ማድረግ አዋጪና ቀልጣፋ ባለመሆኑ አገልግሎቶቹ በሞባይል በመታገዝ የሚሰጡ ይሆናል። በሞባይል የታገዘ
የኢንሹራንስ
አገልግሎት
ህብረተሰቡ
ባለበት
ቦታና
አካባቢ
ሆኖ
አገልግሎቱን
እንዲያገኝ
የሚያስችለው
መሆኑን
አመልክተው
አገልግሎቱን
ለመጀመር
የድርጅቱን
የቴክኖሎጂ
መሰረተ
ልማትና
ሶፍት
ዌር
የማሻሻል
ስራ
እንደሚሰራና
ለዚህም
450 ሚሊዮን
ብር
በጀት
መያዙን
ተናግረዋል።
ጎረቤት
አገር
የሆነችው
ኬንያ
ሞባይል
በመጠቀም
የኢንሹራንስ
አገልግሎት
እንደምትሰጥ
የተናገሩት
አቶ
ነጻነት
በኢትዮጵያም
ባንኮች
በሞባይል
በመጠቀም
የባንክ
አገልግሎት
በመስጠት
ረገድ
ብዙ
ርቀት
የተጓዙ ቢሆንም ኢንሹራንስ ኩባያዎች የሞባይል ቴክኖሎጂን እየተጠቀሙበት አይደለም። ‹‹እኛ የኢንሹራንስ ኩባንያዎች ቴክኖሎጂ ላይ ከሰራን ብዙ ህብረተሰብን የአገልግሎቱ ተጠቃሚ ማድረግ ይቻላል›› ብለዋል። ከተለያዩ ተቋማት ጋር በመቀናጀት አነስተኛ ገቢ ላላቸው የህብረተሰብ ክፍሎች የኢንሹራንስ አገልግሎቶችን የሙከራ ስራዎች መጀመራቸውንም ተናግረዋል። አብዛኛው ሰው አስገዳጅ ህግ ስላለ ነው እንጂ ኢንሹራስን የሚገባው በፍላጎቱ አይደለም የሚሉት አቶ ነጻነት ለምሳሌ የቤቶች ግንባታ የኢንሹራንስ ዋስትና ሌሎች አገራት በስፋት የሚሰራበት ቢሆንም እኛ አገር ግን እየተሰራበት አይደለም ብለዋል። “የጋራ መኖሪያ ቤት አላማ አነስተኛ ገቢ ያለውን ህብረተሰብ ክፍል የመኖሪያ ቤት ተጠቃሚ ማድረግ ነው።ሆኖም ቤቱን የሚያስተዳድረው ግለሰብ ቢሞት ወይም ከስራ ቢሰናበት ባንኩ ብድሩን ለማስመለስ ቤቱን ለሀብታም ይሸጠዋል። ይህ ከጋራ መኖሪያ ቤት ዓላማ ጋር የሚጸረር ነው። ሆኖም የቤት ባለቤቶቹ ኢንሹራንስ እንዲገቡ አስገዳጅ ህግ ቢኖር ዓላማው ይሳካ ነበር” ሲሉ በአብነት አውስተዋል። የኢትዮጵያ መድን ድርጅት ከ137ሺ በላይ ደንበኞች ሲኖሩት በሁሉም ክልሎች የሚገኙ 102 ቅርጫፎችም አሉት። በ2011 በጀት ዓመትም ከታክስ በፊት 854 ነጥብ 7 ሚሊዮን ብር ማትረፉን ያገኘነው መረጃ ያመለክታል።አዲስ ዘመን መስከረም 12/2012ጌትነት ምህረቴ 